Groot kettingbotsing op N4 glo weens rookFoto: Witbank News/Twitter Russel Meiring, woordvoerder van ER24, het gesê die hele hoofweg was versper as gevolg van al die voertuie wat in die botsing betrokke was. “Hewige rook van ŉ nabygeleë veldbrand was glo een van die hoofredes vir die botsing.” Volgens Meiring het die 25 mense ligte tot matige beserings opgedoen en is niemand ernstig beseer nie. Die beseerdes is op die toneel behandel voordat hulle na nabygeleë hospitale geneem is vir verdere behandeling. Die botsing het glo naby die Alzu-vulstasie plaasgevind. Die hoofweg is vir verkeer gesluit. Die presiese oorsaak van die ongeluk word ondersoek.